
1. [bookmark: _Toc229846089]УВОД

Пројекти које финансира Свјетска банка-Међународна банка за обнову и развој се припремају у складу сa Еколошким и друштвеним оквиром WB из 2016. године („ESF“).[footnoteRef:1] ESF прецизира посвећеност WB одрживом развоју кроз своје политике и низ Еколошких и друштвених стандарда („ESS“). Према ESS10 о укључивању заинтересованих група и откривању информација, имплементатор пројекта у Републици Српској, у овом случају Министарство здравља и социјалне заштите, треба заинтересованим групама пружити правовремене, релевантне, разумљиве и доступне информације и савјетовати се са њима на примјерен начин, без манипулација, мијешања, присиле, дискриминације и застрашивања.  [1:  Доступно на енглеском на:  http://pubdocs.worldbank.org/en/837721522762050108/Environmental-and-Social-Framework.pdf] 

Циљ овог Плана је дефинисање програма за укључивање заинтересованих група током цјелокупног пројектног циклуса. План описује начине на које ће пројектни тим ступити у интеракцију са заинтересованим групама и укључује механизам којим заинтересоване стране могу изразити своје недоумице (приговоре и притужбе), пружити повратне информације или се жалити на пројекат или било које повезане активности. 

2 ОПИС ПРОЈЕКТНИХ И ПОТПРОЈЕКТНИХ АКТИВНОСТИ
2.1 [bookmark: _Toc225698428][bookmark: _Toc228606585][bookmark: _Toc229845582][bookmark: _Toc229846091]ОПИС ПРОЈЕКТНИХ АКТИВНОСТИ
Народна скупштина Републике Српске је на сједници, одржаној 20. маја 2025. године, донијела Одлуку о прихватању задужења Републике Српске према Свјетској банци-Међународној банци за обнову и развој (Службени гласник Републике Српске, број 45/25), а по Пројекту унапређења здравствених система (енгл. Health Systems Improvement Project-HSIP). Укупан износ задужења Републике Српске износи 48.060.000 евра, што представља 71% од укупног задужења за БиХ, које износи 67.300.000 евра. Пројектни споразум између Републике Српске и Свјетске банке је потписан 09.06.2025. године, док је Супсидијарни споразум између Републике Српске и БиХ потписан 23.07.2025. године. 
Циљ овог пројекта јесте унапређење квалитета и финансијске одрживости система здравствене заштите у Републици Српској. Пројекат у Републици Српској реализује Министарство здравља и социјалне заштите, односно Ресор за планирање, анализу, финансирање и имплементацију пројеката (РПАФИП).
Оригинални Пројекат се састоји од двије компоненте:
Табела 1. Компоненте и поткомпоненте Пројекта
	Компонента 1
	Унапређење ефикасности здравственог система у Републици Српској

	Поткомпонента 1.1
	Унапређење ефикасности и квалитета здравствене заштите

	Поткомпонента 1.2
	Јачање управљања и финансијске одрживости пружалаца здравствених услуга

	Поткомпонента 1.3
	Промовисање повезаних институционалних и политичких реформи кроз услове засноване на учинку (енгл. Payments Based Conditions- PBC)

	Компонента 2
	Управљање и праћење пројекта



Додатно финансирање компоненту 2 замјењује са поткомпоненотм 1.4 не мијењајући њене активности.

С обзиром да је за проширење пројектних активности потребно још додатних средстава, Министарство здравља и социјалне заштите се обратило Министарству финансија да поднесе захтјев Министарству финансија и трезора БиХ за додатним финансирањем од стране Свјетске банке. 
Влада Републике Српске је на сједници, одржаној 20.2.2026. године, донијела Закључак којим је прихватила приједлог додатног кредитног задужења Републике Српске код Свјетске банке- Међународне банке за обнову и развој у износу од 45.000.000 евра, те именовала тим за преговарање услова предметног задужења. 
Износ додатног финансирања износи 45.000.000 евра искористиће се за подршку свим текућим и будућим активностима у оквиру HSIP-a. Између осталог, овим средствима у износу до 20.000.000 евра, планира се кофинансирање Пројекта реконструкције, изградње и опремања објеката четири (4) психијатријске установе у Републици Српској, као дио Пројекта психијатријске клинике у Босни и Херцеговини (Службени лист БиХ, 6/25), за који су обезбијеђена средства код Развојне банке Савјета Европе недовољна за реализацију пројекта у цјелини. Конкретно износ од 20.000.000 евра би се расподијелио за инвестиције које се односе на грађевинске радове, инфраструктуру, опрему, дигиталну трансформацију у здравственом систему Републике Српске и сличне инвестиционе трошкове.
Додатно финансирање за Пројекат унапређења здравствених система (HSIP) проширује и продубљује активности у Републици Српској како би се додатно побољшали квалитет, ефикасност и финансијска одрживост здравственог система. 
[bookmark: _Hlk225059928]Додатно финансирање подржава два главна подручја рада: (i) инвестиције у пружању услуга, дигитално здравство и инфраструктуру; и (ii) спровођење додатних реформи здравственог система повезаних са условима заснованим на учинку. Што се тиче грађевинских радова, они подразумијевају санацију, реконструкцију и доградњу/изградњу три јавне установе (ЈЗУ Специјална болница за психијатрију Соколац, ЈЗУ Специјална болница за хроничну психијатрију Модрича и ЈУ Дом за лица са инвалидитетом у Вишеграду) - како би се побољшала безбједност, функционалност и терапијско окружење за пацијенте и особље. Осим наведеног Додатно финансирање ће такође финансирати набавку додатне медицинске опреме, санитетских возила и техничких унапређења интегрисаног здравственог информационог система Републике Српске (ИЗИС). Додатно финансирање ће ојачати надолазеће реформе PBC-ова у циљу побољшања финансијске одрживости, квалитета праћења задовољства пацијената и др.

2.2 [bookmark: _Toc225698429][bookmark: _Toc228606586][bookmark: _Toc229845583][bookmark: _Toc229846092]ОПИС ПОТПРОЈЕКТНИХ АКТИВНОСТИ

Као потпројектна активност додатног финансирања за Републику Српску у склопу пројекта HSIP јесте и споменута санација, реконструкција и изградња објеката Јавне здравственe установе Специјална болница за хроничну психијатрију Модрича (у даљем тексту: Специјална болница). Сједиште Специјалне болнице је у Гаревцу код Модриче, насеље Горњани број 99.
3 [bookmark: _Toc229846093]ЗАКОНСКИ ПРОПИСИ У РЕПУБЛИЦИ СРПСКОЈ КОЈИ СЕ ОДНОСЕ НА УКЉУЧИВАЊЕ ЗАИНТЕРЕСОВАНИХ ГРУПА ЗА ПОТРЕБЕ ПРОЈЕКТА ИЗ ОБЛАСТИ ЗДРАВСТВЕНЕ ЗАШТИТЕ

Закон о слободи приступа информацијама у Републици Српској[footnoteRef:2] уопштено обезбјеђује права грађана на информације  – сви грађани и организације имају право на приступ информацијама које су у посједу јавних институција, а јавне институције имају одговарајућу обавезу да те податке открију.  [2:  „Службени гласник РС“, број 20/01] 

Законски захтјеви у вези са укључивањем заинтересованих група у здравственом систему су ограничени. Законом о здравственој заштити Републике Српске[footnoteRef:3] министар на приједлог директора Агенције за сертификацију, акредитацију и унапређење квалитета здравствене заштите Републике Српске-АСКВА, доноси Правилник о начину праћења квалитета и сигурности здравствене заштите. [3:  „Службени гласник РС“, број 57/22, 62/25] 

Закон такође прописује Савјет за здравље кога на приједлог министра здравља и социјалне заштите именује Влада Републике Српске, чије надлежности су ближе дефинисане Законом. Такође, Закон дефинише и оснивање Одбора за здравство јединице локалне самоуправе, који оснива скупштина града, односно општина, с циљем активног учешћа у креирању планских докумената за очување и унапређења здравља грађана, подршке и помоћи здравственим установама, радницима и сарадницима.
У Републици Српској је, такође, усвојен Правилник о индикаторима квалитета, начину праћења и евалуације квалитета и сигурности здравствене заштите у здравственим установама[footnoteRef:4] који дефинише обавезне методе комуникације и сарадње здравствених установа и МЗСЗ са АСКВА, као и другим заинтересованим групама у овој области. [4:  „Службени гласник РС“, број 59/19] 

3.1 [bookmark: _Toc210136406][bookmark: _Toc229845584][bookmark: _Toc229846094]ЗАХТЈЕВИ СВЈЕТСКЕ БАНКЕ
ESS10 (о укључивању заинтересованих група и откривању информација) Свјетске банке препознаје важност отворене и транспарентне комуникације (сарадње) између Зајмопримца и заинтересованих група пројекта као битан елемент добре међународне праксе. 
Циљеви ESS10 су сљедећи:
· успоставити систематски приступ за укључивање заинтересованих група који ће помоћи Зајмопримцима у идентификацији заинтересованих група и изграђивању и одржавању конструктивног односа са њима;
· процијенити ниво интереса и подршке заинтересованих група за Пројекат и омогућити уважавање ставова заинтересованих група у Пројекту као и еколошким и друштвеним резултатима Пројекта;
· подстицати ефикасно и инклузивно укључивање заинтересованих група током цијелог циклуса Пројекта по питањима која би потенцијално могла утицати на њих и обезбиједити средства за то;
· обезбиједити да се одговарајуће пројектне информације о животној средини и друштвеним ризицима и утицајима, правовремено, разумљиво, доступно и на адекватан начин у примјереном облику дају заинтересованим групама;
· обезбиједити заинтересованим странама доступна и инклузивна средства за исказивање проблема и притужби, што омогућава Зајмопримцима да одговарају на такве притужбе и управљају истим. 

Свјетска банка посебно наглашава ефикасно, инклузивно и адекватно учествовање грађана кроз давање пројектних информација, консултације и ефикасне повратне информације. Пројекти морају садржавати активности којима се у Пројекат укључују грађани/корисници. Интеракција између јавних институција и грађана мора бити двострана – то значи да грађани морају бити укључени у процес доношења одлука. Када грађани дају податке или повратне информације, јавне институције морају узети у обзир та мишљења, ријешити покренута питања и одговорити грађанима (тј. дати повратне информације). Охрабривање грађана за учествовање у развојном процесу и интегрисање гласа грађана у развојне програме је кључ постизања позитивних резултата.
 
У практичном смислу, посвећеност Свјетске банке укључивању грађана значи да све активности финансирања инвестиционих пројеката кредитима Банке морају испуњавати три захтјева:
· дизајн пројекта мора бити усмјерен на грађане, тј. имати барем један механизам за интеракцију сa корисницима у одређеном контексту пројекта;
· оквири за резултате у пројектима морају садржавати најмање један показатељ повратних информација корисника како би се пратило укључивање грађана током цијеле реализације пројекта. Показатељ мора демонстрирати двосмјерно учествовање грађана („затварање повратне спреге“) – када грађани дају податке или повратне информације, органи власти морају одговорити у неком облику, тј. узети у обзир ставове грађана, рјешавати покренута питања или објављивати одговор на повратне информације;
· пројекти морају извјештавати о показатељима повратних информација корисника до треће године реализације.

Овај План за укључивање заинтересованих група је осмишљен како би се успоставила ефикасна платформа за продуктивну интеракцију са странама које су обухваћене пројектним активностима и другим заинтересованим странама током реализације пројекта. Значајно укључивање заинтересованих група током трајања пројектних активности је важно  за добро управљање пројектом и пружа могућности за:
· Обезбјеђење  адекватног  укључивања грађана
· Тражење повратних информација ради информисања о дизајну, имплементацији, праћењу и оцјени пројекта
· Појашњавање циљева пројекта и обима, као и управљање очекивањима
· Процјену и ублажавање пројектних ризика
· Унапређење резултата и предности пројекта  
· Ширење информација и материјала о пројекту
· Рјешавање притужби/приговора у вези пројектних активности

Табела број 1 идентификује категорије заинтересованих група које ће бити укључене у активности додатног финансирања за Пројекат унапређења здравственог система у Републици Српској. Идентификација ових група је извршена у складу са ЕSS 10.

[bookmark: _Ref56196562]Табела 1. Категорије пројектних заинтересованих група
	Категорија заинтересоване групе
	Дефиниција
	Широке групе заинтересованих група идентификованих за пројекат

	Групе на које се пројекат односи
	Појединци, групе или друга лица на које пројекат утиче директно, позитивно или негативно и који требају бити укључени у идентификовању њиховог утицаја и њиховог значаја, као и у доношењу одлука о мјерама ублажавања и управљања. Ове заинтересоване стране су директно погођене активностима додатног финансирања, укључујући промјене у пружању услуга, грађевинске радове, дигиталне надоградње и реформе које спроводи PBC.
	· Пацијенти и њихови његоватељи у псхијатријској установи ЈЗУ Специјална болница за хроничну психијатрију Модрича-посебно се односи на хроничне пацијенте на трајном збрињавању и смјештају;
· Породице и његоватељи пацијената (нпр.пролонгирана или тренутно забрањена посјета пацијенитма током извођења радова);
· Радници у Специјалној болници (медицинско и немедицинско особље (укљ. раднике за медицински отпад, техничко особље, административно и помоћно особље);
· Извођачи радова укључујући
· Грађевинске раднике (извођачи и подизвођачи): Руководство и надзорни тим Извођача: Ово укључује шефа градилишта (руководиоца пројекта), одговорне инжењере на терену и стручно лице за заштиту животне средине и заштиту на раду (EHS), које је законски одговорно за свакодневно спровођење мјера безбједности на градилишту.
· Директно ангажовани грађевински радници: Квалификована и неквалификована радна снага коју је директно запослио главни Извођач радова (нпр. зидари, тесари, бетонирци, руковаоци грађевинским машинама).
· Специјализовани подизвођачи: Радници ангажовани из других локалних или регионалних фирми за посебне занатске и техничке фазе радова (нпр. за уградњу електроинсталација, водовода, гријања и климатизације, кровне конструкције или уклањање азбеста уколико за тим буде потребе).
· Логистика и снабдијевање: Возачи камиона и достављачи који довозе грађевински материјал (цемент, арматуру, циглу) и управљају транспортним возилима приликом уласка и изласка из круга установе.
· Становници локалне заједнице који живе у близини психијатријских установа, социјалне установе, потенцијално погођене буком, саобраћајем или привременим поремећајима повезаним са изградњом: Прве комшије (непосредно околна домаћинства): Становници који живе у кућама и објектима који дијеле заједничку границу са установом или се налазе у кругу од 100 до 200 метара од ограде круга установе. Ова домаћинства ће бити највише изложена директном утицају буке, прашине и вибрација.
· Руководство локалне заједнице (Савјет мјесне заједнице): Представници конкретне мјесне заједнице у Модричи на чијој се територији налази установа, који дјелују као главна институционална веза између пројекта и грађана.
· Локални предузетници и услужне дјелатности: Све мале трговине, киосци или приватне радње које послују у близини капије установе или дуж главних транспортних рута које ће користити грађевинска возила.
· Путници и пјешаци: Локално становништво које редовно користи јавне тротоаре, прилазне путеве и стајалишта јавног превоза у непосредној близини установе за свакодневни одлазак на посао или обављање обавеза, а који се могу суочити са привременим измјенама у саобраћају или безбједносним ризицима.

	Остале заинтересоване групе
	Ове заинтересоване групе можда неће доживјети директне утицаје пројекта, али треба разматрати или сагледавати њихове интересе као да су „погођени“ пројектом и/или су то лица који би на неки начин могли утицати на пројекат и процес реализације пројекта, као што су институционални органи.
	· Владини актери на свим нивоима (МЗСЗ, Министарство финансија, Институт за јавно здравство, Фонд здравственог осигурања,  АСКВА, инспекцијски органи итд);
· Стручна тијела и стручне комисије  (савјет за здравље);
· Међународни развојни партнери и донатори (Свјетска здравствена организација, Европска комисија, Развојна банка Савјета Европе, Свјетска банка итд.),
· Општина у којој се налази Специјална болница (Модрича);
· Струковна удружења здравствених радника.

	Угрожене категорије
	Угрожени или рањиви односи се на оне који могу бити под већим ризиком да претрпе негативне посљедице утицаја пројекта и/или који су више ограничени у односу на друге у својој могућности да искористе предности пројекта. Такође, већа је вјероватноћа да ће такви појединци/групе бити искључени из главног процеса консултација или да неће моћи у потпуности да учествују у њему, те им због тога могу бити потребне посебне мјере и/или помоћ како би то остварили. Ово ће узети у обзир факторе који се односе на старосну доб, укључујући старије особе и малољетнике, као и околности у којима они могу бити раздвојени од своје породице, заједнице или других појединаца од којих зависе.
	· Пацијенти у психијатријској установи Специјална болница за хроничну психијатрију Модрича – посебно се односи на хроничне пацијенте на дуготрајном лијечењу и трајном смјештају




4.1 АНАЛИЗА  ЗАИНТЕРЕСОВАНИХ ГРУПА
 
Анализа заинтересованих група врши се на два начина: 
• вертикално (широм управног простора) и 
• хоризонтално (унутар појединачног простора).  
Први корак подразумијева универзално мапирање. Оцјењују се релативна важност и утицај сваке интересне групе – почевши од оцјене од 1 до 5, уз пондерисање које се изводи из унакрсног упоређивања интереса и значаја заинтересованих страна. Заинтересоване стране од високог (5*) и значајног значаја (4*) су заинтересоване стране које се укључују у све активности укључивања и изискују континуирано и непрекидно укључивање. То помаже у додјељивању важности за даљу анализу. 
Анализа укључује садашњи статус заинтересоване стране, сумње и проблеме изражене у току консултација, њена очекивања од пројекта, значај ризика од неиспуњених очекивања и неопходне услове за омогућавање ублажавања тих ризика. Ризик који се односи на заинтересоване стране је умјерен због потребе за координацијом са више заинтересованих страна у току цијелог пројектног периода (Табела 2).

	Одређене идентификоване заинтересоване групе 
	Интерес за пројекат
	Значај за пројекат

	Заинтересоване групе 
	

	Групе на које се пројекат односи 
	1. Корисници здравственог система (пацијенти)
	· Унапређења у квалитету, ефикасности и приступу здравственој заштити
· Комуникација и успостављање заједничких циљева са здравственим системима у вези са развојем здравственог система
	· Локални ниво/*****

	
	2. Корисници здравственог система (његоватељи, породице и посјетиоци)
	· Унапређења у квалитету, ефикасности и приступу здравственој заштити
· Комуникација и успостављање заједничких циљева са здравственим системима у вези са развојем здравственог система
	· Локални ниво/*****

	
	3. Корисници здравственог система (медицинско особље)
	· Унапређења у квалитету, ефикасности и приступу здравственој заштити
· Комуникација и успостављање заједничких циљева са здравственим системима у вези са развојем здравственог система
	· Локални ниво/*****

	
	4. Корисници здравственог система (немедицинско особље)
	· Унапређења у квалитету, ефикасности и приступу здравственој заштити
· Комуникација и успостављање заједничких циљева са здравственим системима у вези са развојем здравственог система
	· Локални ниво/*****

	
	5. Радници ангажовани на санацији, реконструкцији, доградњи/изградњи  у психијатријској установи у Модричи (извођачи и подизвођачи) 
	· Питања заштите здравља на раду
	· Локални ниво/****

	Владини
актери/пружаоци услуга
	1. Здравствени радници и њихова професионална удружења[footnoteRef:5] и синдикати радника[footnoteRef:6] [5:  Комора доктора медицине Републике Српске, Удружење медицинских сестара, техничара и бабица Републике Српске и друга гранска удружења]  [6:  Струковни синдикат доктора медицине Републике Српске, Синдикат здравства и социјалне заштите Републике Српске] 

	· Могућности обуке и изградње вјештина
· Могућности за оптимизацију рада
· Права и бенефиције радника у здравственом систему
· Заштита и здравље на раду
	· Ниво Републике Српске/*****

	
	2. Фонд здравственог осигурања Републике Српске са  регионалним канцеларијама
	· Развој капацитета за унапређење управљања и праћења здравственог осигурања кроз пројектне активности
· Подршка реализацији и праћењу пројекта
	· Ниво Републике Српске/*****

	
	3. РПАФИП
	· Координација и реализација пројектних активности 
	· Ниво Републике Српске/*****

	Друге заинтересоване групе
	

	Владини
актери/
донатори
	1. Савјет министара БиХ  
	· Усклађивање пројектних активности са „Програмом заједничких социоекономских реформи 2019-2022“ (усвојен од стране Савјета министара)
	· Ниво БиХ/****

	
	2. Министарство цивилних послова БиХ – Сектор за здравство
	
	Ниво БиХ/****

	
	3. Министарство финансија Републике Српске
	· Подршка реализацији  и праћењу пројекта
· Активност мјерења задовољства корисника
	Ниво Републике Српске/****

	
	4. ЈЗУ Институт за јавно здравство Републике Српске са својим регионалним канцеларијама
	
	Ниво Републике Српске/****

	
	5. АСКВА
	
	Ниво Републике Српске/****

	
	6. Савјет за здравље Републике Српске (који је основала Влада РС) – 
	
	Ниво Републике Српске/****

	
	7. Одбори за здравље локалних самоуправа  (гдје су основана) 
	
	Локални ниво/***

	Одбори локалних самоуправа у Републици Српској
	1. Одбори за здравље локалних самоуправа у Републике Српске (гдје су основани) – тијело из реда одборника локалне самоуправе, удружења грађана ( репрезентативни синдикати у области
2. здравства ), одговорних за активно учешће у изради планских докумената у здравству и постизању дефинисаних циљева у примарној здравственој заштити
	· Успостављање заједничких циљева у погледу унапређења здравствених система
· Бити информисан и укључен у пројектне активности за заговарање интереса свих учесника у здравственом систему
	· Локални ниво/****

	Грађани
	1. Јавност у цјелини
	· Унапређења у здравственом систему, укључујући повећану одговорност пружалаца услуга и квалитет његе 
	· Локални ниво/*****

	Популационе и нозолошке групе од посебног социјално-медицинског значаја
	

	1. Дијете до навршене 18. године, школска дјеца и студенти до краја школовања, а најкасније до 26. године; жена у процесу у вези са планирањем породице, у току трудноће, порођаја и материнства до 12 мјесеци послије порођаја, односно за близанце, или треће и свако наредно дијете до 18 мјесеци послије порођаја; лице старије од 65 година; лице са инвалидитетом; лице са менталним поремећајем, клинички испољеним и дијагностикованим психијатријским обољењем које, у различитој мјери, интерферира са когнитивним, емоционалним или социјалним способностима неког лица и у различитом степену омота или утиче на свакодневно функционисање; лице без прихода; лице које има ХИВ инфекцију, или које болује од AIDS-а, или других заразних болести које су утврђене посебним прописом којим се уређује област заштите становништва од заразних болести; лице које болује од малигне болести, хемофилије, шећерне болести, епилепсије, мултипле склерозе, цистичне фиброзе, реуматске грознице или прогресивних мишићних обољења у које спадају обољења класификована према шифрама Међународне класификације болести (G 12, G 36, G 37, G 70 и G 71); лице у терминалној фази хроничне бубрежне инсуфицијенције; лице којем је потребно хитно збрињавање у смислу прописа о здравственој заштити; лице у процесу у вези са давањем и примањем људских органа, ткива и ћелија; лице обољело од ријетке болести чији статус је утврдио Центар за ријетке болести Универзитетског клиничког центра РС; лице у стању вигилне коме.
	· Бити адекватно заступљени у процесу реформе здравственог система
· Поштовање једнакости здравствене заштите за све грађане
	· Локални ниво/*****

Табела 3. Резиме консултација са заинтересованим групама током припреме пројекта
	Тема консултација 
	Кориштене методе
	Распоред: локација и датуми
	Циљане заинтересоване групе
	Одговорно лице

	Владини актери/кредитор

	Припрема пројекта
	Видеоконференцијски
састанци/позиви/е-пошта
	У складу са предвиђеним распоредом
	МЗСЗ, АСКВА, ФЗО и ИЈЗ
	Тим Свјетске банке, МЗСЗ/ 

	Аранжмани имплементације пројекта
	Састанци, договори и усаглашавања пројектне документације
	У зависности од потреба, канцеларије МЗСЗ
	МЗСЗ, АСКВА, ФЗО и ИЈЗ
	МЗСЗ

	Пацијенти

	Приступи информисања заједница у Републици Српској
	Разговори са руководством Специјалне болнице у Модричи
	ЈЗУ Специјалне болнице за психијатрију у Модричи
	Здравствено особље
	МЗСЗ/Тим Свјетске банке

[bookmark: _Ref56196791]Табела 4 описује какве ће се информације објавити и у којим форматима, као и врсте метода које ће се користити за преношење ових информација с циљем да се допре до широког спектра заинтересованих група.

Табела 4. Опис метода објављивања информација
	Средство информисања
	Информације/ документи који се откривају
	Циљане интересне групе
	Учесталост
	Одговорно лице

	Званична интернет страница МЗСЗ (посебан дио страница намијењен пројекту)
	· Пројектни инструменти из области животне средине, друштвених питања и плана укључивања заинтересованих група
· Детаљи о механизму за рјешавање притужби/приговора, заједно са електронским обрасцем за подношење притужби
· Контактне информације о РПАФИП 
· Резултати анкета о задовољству корисника и извјештаји о томе како су се ови резултати користили за планирање послова у психијатријској установи
	Све заинтересоване групе
	Тромјесечно, осим збирних резултата анкета о задовољству корисника (годишње) и резиме активности укључивања заинтересованих група (полугодишње)
	МЗСЗ- РПАФИП

	Медији (штампани и електронски)
	· Обавјештења које се односе на пројектне активности и активности укључивања заинтересованих група
· Позиви на јавне консултације
· Информације о планираним састанцима или доступности информација о пројектним активностима
· Комуникацијске и медијске кампање 
	Све заинтересоване групе
	Редовно у складу са динамиком одвијања пројекта
	МЗСЗ РПАФИП



	Електронска пошта
	· Позиви на консултативне састанке
· Пројектна документација 
	Владини актери; здравствене установе; савјет за здравље; удружења грађана, представници мјесних заједница, пацијенати и његоватељи; 
	По потреби
	Исто као горе наведено

	Састанци уживо у координацији са здравственим особљем Специјалне болнице у Модричи
	· Информације о грађевинским радовима (трајање, врсте радова, заштитне и безбједносне мјере)
	Пацијенти и његоватељи, радници у ЈЗУ Специјалне болница
	Почетак пројектних активности и касније када буде потребно
	МЗСЗ РПАФИП преко руководиоца здравствених установа

	Састанци на терену, обуке и писане препоруке/упутства
	· Пројектни механизам за рјешавање притужби, мјере заштите на раду, мјере предострожности при управљању отпадом и лична заштитна опрема, итд. 
	Радници ангажовани на санацији, реконструкцији и доградњи/изградњи у Специјалној болници Модрича  које ће бити финансиране у оквиру пројектних средстава
	Прије почетка радова на  санацији, реконструкцији и доградњи/изградњи и континуирано по потреби
	МЗСЗ РПАФИП преко руководиоца здравствених установа





4.2.2 Методе које ће се користити током имплементације пројекта за савјетовање са кључним заинтересованим групама
[bookmark: _Ref56196846]Табела 5. Методе укључивања заинтересованох група
	Теме
	Циљане заинтересоване групе
	Метода(е)
	Временски оквир/учесталост
	Одговорно лице

	Групе на које се пројекат односи

	Санацијa, реконструкциja и доградња/изградња у Специјалној болници Модрича
	Пацијенти у установи у Модричи
	1. Адекватан начин ангаживања заинтересованих страна које се тичу ЈЗУ Специјална болнице за хроничну психијатрију у Модричи;
2. Циљане личне консултације прилагођене специфичним потребама пацијената у психијатријској установи и обезбјеђењу да се њихов глас чује и да се њихове потенцијалне забринутости ријеше.
	1. Прије ефективности додатног финансирања
2. Прије почетка извођења грађевинских радова и касније током имплементације (квартално)
	МЗСЗ/РПАФИП

	Пројектне активности и резултати, напредак у имплементацији
	Све погођене стране
	Виртуалне консултације (кориштењем wеб странице МЗСЗ, електронска пошта)
	Одмах по објављивању пројектних информација и докумената
	МЗСЗ/РПАФИП

	Остале заинтересоване стране

	Планиране пројектне активности и очекивани резултати, напредак у имплементацији пројекта
	Јавност у цјелини
	Виртуелне консултације (кориштењем wеб странице МЗСЗ,  електронска пошта)
	Одмах по објављивању пројектних информација и докумената
	МЗСЗ/РПАФИП












5 [bookmark: _Toc229845589][bookmark: _Toc229846099]НАЧИНИ УКЉУЧИВАЊА ЗАИНТЕРЕСОВАНИХ ГРУПА

Наведена табела ће дати кратки приказ описа метода објављивања информација заинтересованим групама.
Табела 6. Методе објављивања информација заинтересованим групама
	ФАЗА ПРИПРЕМЕ ПРОЈЕКТНИХ АКТИВНОСТИ
	Циљане заинтересоване групе
	Теме
	Метода(е)
	Временски оквир/учесталост
	Одговорност

	
	· РПАФИП,
· Руководство ЈЗУ Специјалне болнице,
· Свјетска банка
	· Израда и упознавање са пројектно-техничком документацијом,
· Упознавање са пројектним инструментима и документима за прихватање кредитног задужења
	· Виртуелни састанци, електронска пошта, састанци уживо
	По потреби (пар пута током мјесеца)
	РПАФИП/Свјетска банка/Руководство ЈЗУ

	ФАЗА  ГРАЂЕЊА
	· Пацијенти, њихове породице
	· Објашњење потреба за грађевинским активностима и циљем истих;
· Колико је то могуће и изводљиво упознати их са начином извођења активности да могу очекивати повећан ниво буке који је пролазан и није опасан по пацијенте;
· По потреби означити безбједне трасе гдје могу да бораве и да се немсетано крећу без интеракције са грађевинским активностима.
	· По потреби у сарадњи  са медицинским особљем болнице пацијентима пружити потребне информације које се тичу нејасноћа око грађевинских активности поштујући методе психосијалне интервенције (тренинзи, групе самопомоћи, савјетовање, координисана брига), а у складу са Законом о заштити менталног здравља (Службени гласник Републике Српске, број 67/20);
· Организовати редовне активности на начин да пацијенти немају прилику да долазе у контакт са грађевинским радницима, нити да прилазу дијелу градилишта/радилишта.
	Специјална болница организује планиране обуке и интервенције на самом почетку активности, а након тога свака два мјесеца. Ове планиране обуке морају бити благовремено усклађене између РПАФИП-а и Болнице.
	ЈЗУ/РПАФИП

	ФАЗА  ГРАЂЕЊА
	· Здравствени радници у Специјалној болници;
	· Безбједност пацијената и управљање психолошким покретачима узнемирености (trigger-ima): Протоколи за реаговање у случају анксиозности, агитације (узнемирености) или дезоријентације пацијената, узрокованих грађевинском буком, вибрацијама и присуством непознатих радника.
· Премјештај пацијената и реорганизација одјељења: Детаљно планирање и координација у вези са привременим премјештајем одређених хоспиталних одјељења или терапијских активности.
· Контрола инфекција и сузбијање прашине: Строги здравствени протоколи у сврху заштите психијатријских пацијената (посебно оних са хроничним обољењима) од прашине, спора буђи и прекида у раду вентилационих система.
· Евакуациони путеви и руте у ванредним ситуацијама: Ажурирана и јасна упутства о путевима за евакуацију и сигурним зонама током активних фаза грађевинских радова.
· Пријављивање инцидената и механизам за жалбе (ГРМ): Унитрашњи механизми који омогућавају медицинском особљу да одмах пријави било какве критичне безбједносне ризике или негативне реакције пацијената повезане са грађевинским радовима.
	· Структурисане, двосмјерне консултације: Састанци који се одржавају прије самог почетка и увођења извођача у радове. Ове консултације омогућавају медицинском особљу да изнесе своје приједлоге и захтјеве у вези са динамиком радова (нпр. дефинисање „времена за одмор/тишину” за вријеме терапије и одмора пацијената), чиме се осигурава да њихове повратне информације директно утичу на коначне планове Извођача радова.
· Континуирани интерни механизам за жалбе (ГРМ за запослене): Посебан, повјерљив и лако доступан канал који омогућава медицинском особљу да одмах пријави директне ризике по здравље пацијената, кршења Кодекса понашања од стране грађевинских радника или опасности на раду.
· Током тежих случајева, примијењивати прихватљиве и препоручене методе фармакотерапијске интервенције.
	
	

	ФАЗА  ГРАЂЕЊА
	· Локална заједница
	· Предности и сврха пројекта: Објашњавање начина на који ће модернизација Специјалне болнице унаприједити пружање здравствених услуга за шири регион.
· Динамика радова и очекиване сметње: Представљање временског плана (рокова), дневног радног времена и очекиваних периода појачане буке или гушћег саобраћаја.
· Здравље локалне заједнице и безбједносне границе: Информисање локалног становништва о преусмјеравању саобраћаја, безбједности пјешака у близини градилишта и постављању заштитне ограде ради спречавања неовлашћеног приступа.
· Кодекс понашања радника: Упознавање заједнице са строгим правилима којих се грађевински радници морају придржавати (нпр. нулта толеранција за сексуално узнемиравање и злостављање, строга забрана било какве интеракције са пацијентима и поштовање мира локалне заједнице).
	· Информативна табла пројекта (градилишна табла): Велика, лако уочљива табла на улазу у градилиште која садржи детаље о пројекту, контакте за хитне случајеве и упутства за коришћење механизма за жалбе (ГРМ).
· Јавна обавјештења путем локалних медија: Објављивање најновијих информација на званичној интернет страници Општине, локалном радију или заједничким страницама на друштвеним мрежама, а које се односе на фазе радова са високим утицајем на околину (нпр. бука, затварање путева).
· Доступни канали за подношење жалби: Постављање физичке кутије за примједбе и жалбе на самом улазу у градилиште, уз обезбјеђивање дигиталних опција (посебна имејл адреса и дежурна телефонска линија) како би комшије и локално становништво могли лако да упуте своје коментаре.
	
	

	ФАЗА УПОТРЕБЕ
	· Пацијенти, њихове породице;
· Здравствени радници у Специјалној болници
	· Разговори о прихватању промјена и брига о уређеним просторија и новим погодностима за смјештај.
	· Организовати тренинге и састанке на тему прихватања нових визуелних измјена и промјена унутар и изван установе;
· Методе социјализације и рехабилитације, нове врсте радне терапије. 
	ЈЗУ организује предвиђене тренинге и интервеницје у складу са потребама и плановима интервенција у Специјалној болници
	ЈЗУ

Главни циљ Механизма за рјешавање притужби/приговора је помоћ у рјешавању жалби и притужби, тј. пружање додатних појашњења и образложења, ефикасно и у одговарајућем временском року. Конкретно, овај механизам подразумијева транспарентан и вјеродостојан поступак за правичне, ефикасне и трајне пројектне резултате. Такође, помаже изградњи повјерења и сарадње као саставних дијелова консултација са групама на које се пројекат односи (пацијенти, здравстено особље, његоватељи, породице и локална заједница), што омогућава и предузимање евентуалних корективних мјера.  Конкретно, овај механизам:
•	Пружа  појединцима начине за подношење притужби/приговора или рјешавање било каквог спора који би могао настати током имплементације пројектних активности;
•	Обезбјеђује да се одговарајуће и  обострано прихватљиве мјере идентификују и реализују на задовољство подносиоца притужбе/приговора; и
•	Обезбјеђује да се избјегне потреба за судским поступцима.

РПАФИП ће користити постојеће институционалне механизме за рјешавање притужби/приговора (које се обично користе за управљање притужбама у вези са здравственом заштитом коју пружа ова здравствена установа) за рјешавање свих притужби и захтјева укључених група у вези са пројектом. Систем и захтјеви (укључујући особље) у вези са овим механизмом – од регистрације, сортирања и обраде, признавања и праћења, до провјере и дјеловања и на крају повратних информација – уграђени су у овај механизам за рјешавање притужби. РПАФИП ће се побринути да је релевантно особље у потпуности обучено и да има релевантне информације и стручност за пружање телефонских консултација и добијање повратних информација. Пројекат ће користити овај систем како би се обебиједило ширење свих информација повезаних са пројектом и разврставање и пријављивање жалби и одговора. 

Први степен механизма за рјешавање притужби/приговора ће бити на нивоу јавне здравствене установе (ЈЗУ Специјална болница Модрича), а други степен ће се рјешавати на нивоу МЗСЗ, тј. РПАФИП, што значи да уколико погођена особа није задовоља исходом прво степеног механизма може се обратити другостепеном на додатно изјашњавање.

На нивоу здравствене установе (ЈЗУ Специјалне болнице у Модричи) подносилац притужбе може поднијети притужбу помоћнику директора (Први степен):

Јавна здравствена установа Специјална болница за хроничну психијатрију Модрича
Адреса: Горњани број 99, 74 480 Модрича
Мејл: jzubolnicamodrica@gmail.com
Контакт: 053/818-858

 У МЗСЗ контакт особа за притужбе/приговоре је консултант за питања из области заштите животне средине, друштвена питања, мониторинг, евалуацију, сарадњу са заинтересованим странама на пројекту и рјешавање приговора/притужби, који ће евидентирати и обезбиједити одговарајућу обраду притужби и омогућити збирно праћење притужби повезаних са пројектом. 

Министарство здравља и социјалне заштите Републике Српске,
Ресор за планирање, анализу, финансирање и имплементацију пројеката
Адреса: Трг Републике Српске 1, 78 000 Бања Лука
Мејл: konsultant.projekathsip@gmail.com

Обавеза здравствене установе је редовно извјештавање и информисање контакт особе у МЗСЗ на мјесечном нивоу о доспјелим жалбама/приговорима.

Било која врста притужби или питања/упита која се односе на пројектне активности могу се доставити поштом/електронском поштом, факсом, телефоном, лично или анонимно користећи горе наведене контакт податке.

[bookmark: _Hlk233135849]Приступ механизму за рјешавање притужби на нивоу здравствене установе биће ојачан објављивањем информација о механизму за рјешавање притужби на веб страници МЗСЗ. Након улагања притужбе, контакт особа здравствене установе спроводиће брзу процјену како би провјерила природу притужбе/приговора и утврдила озбиљност исте (у року од 24 сата од подношења исте). У осталим мање хитним стварима, подносилац ће бити обавијештен у пријему приговора у року од 5 дана. Обавјештење ће садржати информације о временском року за рјешавање приговора.

При пријему притужбе/приговора здравствена установа утврдиће сљедеће ставке:
•	Врста притужбе/приговора;
•	Кад и гдје се десио инцидент (кратко објашњење, без тражења личних података од погођене особе);
•	Рок за рјешавање притужбе/приговора;
•	Договорени поступци.

Након што се утврди врста поступка, релевантно особље ће евидентирати детаље у вези са поступком у улазном протоколу. Подносилац притужбе ће примити обавијест уколико остави совје податке (телефоном или имејлом) о сљедећем:
•	Пуно име особе коме је притужба прослијеђена;
•	Предузете активности на рјешевању исте и даљњи кораци у поступању.

Контакт особа у МЗСЗ, Консултант за животну средину, социјална питања, мониторинг и праћење пројектних активности  ће помоћи подносиоцу притужбе и обезбиједити да се његовом/њеном притужбом правилно поступа и да исти буде обавијештен о њеном исходу.

[bookmark: _Hlk233135809]Приговори првог степена биће рјешавани у року од 15 дана од дана обавјештења о пријему приговора. Ако се приговор не може ријешити на првом степену GRM-а, биће пребачен на други степен, о чему ће подносилац приговора бити обавијештен. Другостепени механизам ће ријешити приговор у року од наредних 15 дана. Ако се приговор не може ријешити у овом временском оквиру, подносилац приговора ће добити објашњење о продужењу рока за рјешавање и очекивани нови временски рок. Ако се приговор не може ријешити на нивоу GRM-а, подносилац приговора ће бити обавијештен и биће му објашњени кораци за даље поступање, укључујући постојеће правне лијекове.


Овај механизам се такође односи и на све приговоре и жалбе које могу настати усљед појаве свих видова сексуалних искориштавања и злостављања свих група на које се односи пројекат. У том случају се Свјетска банка мора обавијестити о инцидентној ситуацији у року 24 сата од пријаве инцидента  односно ЈЗУ ће обавијестити консултанта у МЗСЗ ради даљег поступања.

Напомена: Уколико погођена особа преда приговор/жалбу са наведеним подацима, исти се неће објављивати, већ ће се сматрати строго повјерљивим и неће се злоупотребљавати.




